Source: https://www.timponline.ro/bistrita-victorie-pretioasa-valcea-meci-nota-10/
Timestamp: 2019-01-16 19:31:28+00:00

Document:
CSM Bistrița, victorie prețioasă la Rm. Vâlcea. ”Un meci de nota 10!” (FOTO)
Prima pagină » Știri » CSM Bistrița, victorie prețioasă la Rm. Vâlcea. ”Un me ...
11 februarie 2018 de Eugen Gheorghe 1 comentariu
Fără victorie acasă în acest an și după două egaluri consecutive pe teren propriu, echipa de handbal feminin CSM Bistrița a produs o mare surpriză în etapa a 16-a a Ligii Naționale, învingând în deplasare ocupanta locului 3, CSM Rm. Vâlcea.
Din cele opt victorii înregistrate în acest sezon, șase au fost obținute pe teren străin. În urma acestui succes, CSM Bistrița a acumulat 26 de puncte și a rămas pe locul 6.
După ce au condus la pauză cu 13-9, fetele antrenate de Horațiu Pașca s-au impus cu 26-21.
Au adus victoria: Oana Chirilă (8 goluri), Daniela Rațiu (7), Andreea Tetean (3), Alexandra Orșivschi (3), Laura Pristăvița (2), Bianca Zegrean (1), Andreea Bărbos (1), Almudena Rodriguez (1).
În poartă, Ana Maria Măzăreanu a salvat 5 mingi din cele 17 trimise de gazde (29%), iar Viorica Țăgean – 3 din 12 (25%).
CSM Bistrița a obținut astfel a doua victorie din 2018 (ambele în deplasare – etapa a 12-a cu Rapid București și etapa a 16-a cu HCM Rm. Vâlcea) și a 8-a din acest sezon competițional. Echipa bistrițeană a marcat până acum 422 de goluri și a primit cu unul în plus (423).
”Victorie de zile mari! Un meci de nota 10 în care fetele noastre au arătat determinare, talent și atitudine! Felicitări Horațiu Pașca, Alexandru Radu Moldovan și tuturor fetelor care astăzi ați fost la înălțime! Ne-ați făcut tare mândri de voi!”, a postat pe Facebook președintele CJ Radu Moldovan.
În runda următoare, CSM Bistrița va întâlni acasă formația CSM Slatina (25 februarie). Mai întâi însă va juca în optimile Cupei României, tot la Bistrița, cu U Cluj (sâmbătă 17 februarie, ora 11.00).
Celelalte meciuri din etapa a 16-a: Dunărea Brăila – HCM Slobozia 23-21, Danubius Galați – CSM Roman 17-18, U Cluj – Corona Brașov 32-31, HC Zalău – Rapid București 43-35, CSM București – Măgura Cisnădie 34-23, CSM Slatina – SCM Craiova 28-31.
Categoria: Știri Etichete: csm bistrita, handbal, hcm rm. vâlcea
1 comentariu Vizualizări: 3.350
11 februarie 2018 la 18:42
Foarte fain meciul. 26-21 pentru CSM Bistrita. Felicitari!

References: CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 csm 
 CSM